Diari Oficial de la Generalitat Valenciana


Sumari del DOGV 4693, del 17-02-2004 (2004/1081)

Informació pública de l'alternativa tècnica de programa d'actuació integrada de la unitat d'actuació número 22 de Benicarló.
----------------------------------------------------------------------------------------------------------------------------

### Dades del document

Número de DOGV
:   4693

Data del DOGV
:   17-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1081


Organisme emissor
:   Oremar, SA

Tipus de document
:   Anunci

Informació pública de l'alternativa tècnica de programa d'actuació integrada de la unitat d'actuació número 22 de Benicarló. [2004/M1081]
  
La mercantil Oremar, SA ha iniciat la tramitació d'un programa de desenvolupament d'actuació integrada corresponent a la totalitat de l'àmbit delimitat pel Pla General d'Ordenació Urbana de Benicarló com a unitat d'actuació número 22.
  
El programa, d'acord amb el que especifica l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es compon dels següents documents: memòria, document d'homologació, pla de reforma interior, projecte d'urbanització i projecte de reparcel·lació.
  
Seguint el procediment simplificat indicat en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, tota la documentació es troba protocol·litzada en la notaria de Luis Alberto Terrón Manrique, a la plaça de Sant Bartomeu, 10, segon A, de Benicarló, amb el número del protocol 85/2004 de data 19 de gener de 2004. Igulament tota la documentació està depositada a l'Ajuntament de Benicarló, amb data 19 de gener de 2004.
  
De conformitat amb el que establix l'article 48.1.C) i l'article 46.3 Llei 6/1994 se sotmet el referit projecte a exposició pública perquè dins del termini de 20 dies hàbils, comptats des del següent dia al de publicació d'este edicte en el DOGV, qualsevol persona puga comparéixer en la dita notaria per a obtindre còpia de l'acta de protocol·lització o sol·licitar que se li exhibisca esta o, en el mateix termini, consultar en l'Ajuntament de Benicarló la documentació que hi ha depositada i les actuacions derivades.
  
Així mateix, i durant el mateix termini, es podran presentar davant de l'Ajuntament, per a incorporar-les a estes, tant les al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això. Si durant l'exposició al públic d'una primera iniciativa del programa, s'iniciara una segona exposició d'una altra en competència amb aquella, serà procedent la pròrroga de places regulada en l'article 46.4 de la Llei Reguladora de l'Activitat Urbanística.
  
De conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú es publica el present edicte per als interessats que siguen desconeguts, dels qui s'ignore el lloc de la notificació o intentada esta no s'haguera pogut practicar, als efectes de remetre avís amb el seu contingut al domicili fiscal dels qui consten en el cadastre com a titulars de drets afectats per l'actuació urbanística, segons el que disposa l'article 46.3 de la Llei Reguladora de l'Activitat Urbanística.
  
Benicarló, 19 de gener de 2004.- L'administrador: Juan Orero Porres.